Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: a 34/1999. (VIII. 13.) EüM rendelethez
Paragraph Index: 212

d) A vizsgázó az egyes vizsgarészeken elért teljesítménye alapján a szakmai elméletből és szakmai gyakorlatból kap osztályzatot. A szakmai elmélet osztályzatát az írásbeli és szóbeli vizsgarészen kapott érdemjegyek alapján kell meghatározni. Elégtelen a szakmai elmélet osztályzata, ha az írásbeli vizsgarész érdemjegye, vagy a szóbeli tantárgyak bármelyik érdemjegye elégtelen. A szakmai gyakorlat osztályzatát a gyakorlati vizsgán elért osztályzat adja. IV/5. A szakmai vizsga egyes részei alóli felmentés feltételei A szakmai vizsga a teljes szakmai ismeretanyagot átfogja, ezért a többször módosított 10/1993. (XII. 30.) MüM rendelet 7. §-ának (1) bekezdésében foglaltakon túl, a szakmai vizsga egyes részei alól felmentés nem adható. IV/6. A szakmai vizsgára jelentkezés feltételei Iskolarendszerű nappali képzésben: — szakmai egészségügyi alkalmasság, — középiskolai végzettség, — a szakképző iskola három évfolyamának sikeres elvégzése. Iskolarendszerű felnőtt képzésben: — szakmai egészségügyi alkalmasság, — középiskolai végzettség, — a szakképző iskola három évfolyamának sikeres elvégzése.

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes